पाएं अपने शहर की ताज़ा ख़बरें और फ्री ई-पेपरडाउनलोड करें
एडवांटेज ग्रुप के CEO खुर्शीद अहमद कोरोना मरीजों के लिए ऑक्सीजन मुहैया कराने के बाद अभियान में जुटे हैं। अब उन्होंने अपने एक दोस्त के साथ मिलाकर राज्य में एक 300 बेड का अस्पताल शुरू करने की घोषणा की है। साथ ही पटना में जल्द से जल्द मरीजों को मुफ्त में एंबुलेंस सेवा देने बात कही है। एक पखवारे में पटना और दरभंगा के अस्पतालों को समय पर ऑक्सीजन मुहैया कराकर करीब 3 दर्जन मरीजों की जान बचाई है।
खुर्शीद अहमद ने बताया कि पटना ही नहीं दिल्ली, मुंबई, भोपाल, कोलकाता, गुवाहाटी आदि से भी लोग ऑक्सीजन के लिए फोन करते हैं। एडवांटेज ग्रुप का CSR विंग्टेक वांटेज सपोर्ट पटना में मुक्त एंबुलेंस सेवा शुरू करेगा। उन्होंने बताया कि 1 दिन मध्यरात्रि को एशियन हॉस्पिटल पाटलिपुत्र कॉलोनी के GM राजीव रंजन का फोन आया कि सुबह 7:00 बजे तक ही ऑक्सीजन बचा है, मरीजों की जान बचा लीजिए। तब रातों-रात स्वास्थ्य विभाग के प्रधान सचिव प्रत्यय अमृत और पटना DDC ऋचि पांडे की मदद से मुजफ्फरपुर से ऑक्सीजन सिलेंडर मंगवाया। ऑक्सीजन समाप्त होने के 5 मिनट पहले नया सिलेंडर आया और 7 मरीजों की जान बच गई।
इसी तरह दरभंगा के पास में भर्ती 26 लोगों की जान बचाई गई। खुर्शीद अहमद ने बताया कि आयकर विभाग के एक अधिकारी की बुजुर्ग मां की हालत नाजुक हो रही थी। उन्हें पेसमेकर की आवश्यकता थी। तब पारस हॉस्पिटल कंसल्टेड कार्डियोलॉजिस्ट डॉक्टर निशांत त्रिपाठी से बात की और अगले दिन सुबह में पेसमेकर लगाया। तब जाकर उनकी स्थिति में सुधार हुई। खुर्शीद ने लोगों से कोविड प्रोटोकॉल के पालन करने की अपील की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn